Sekolah Menengah Kebangsaan Bandar Tasik Selatan

SMK BANDAR TASIK SELATAN Maklumat Am Zon: PPD Bangsar Pudu Gred Sekolah: B Sesi Persekolahan: 2 Sesi (Pagi dan Petang) Kod Sekolah: WEA0233 E-mel Rasmi: wea0233@moe.edu.my Laman Web: SMK Bandar Tasik Selatan Enrolmen (2026) Bilangan Murid: 1,650 orang Bilangan Guru: 131 orang Bilangan AKP: 17 orang Bilangan Kelas: 63 kelas (53 Arus Perdana dan 10 PPKI) Sejarah Penubuhan dan Tapak Sekolah Sekolah Menengah Kebangsaan Bandar Tasik Selatan (SMKBTS) ditubuhkan pada 4 Januari 1999 Pada awal penubuhannya, sekolah ini tidak mempunyai bangunan sendiri dan terpaksa menumpang di bangunan SMK Sungai Besi sehingga 6 Jun 1999. Sekolah ini terletak di atas lot 35920 dengan keluasan tapak sebanyak 13.59 ekar . Kawasan ini dahulunya merupakan sebuah Golf Driving Range sebelum diserahkan kepada Kementerian Pendidikan Malaysia sebagai rezab pendidikan. Kedudukannya terletak berhampiran Kem Sungai Besi, di antara kawasan Sungai Besi dan Bandar Tun Razak. Nama sekolah ini diambil sempena lokasinya yang terletak di kawasan perumahan Bandar Tasik Selatan. Perkembangan Enrolmen Kumpulan murid sulung pada tahun 1999 adalah seramai 278 orang yang terdiri daripada pelbagai kaum. Bilangan ini terus meningkat kepada 1,122 orang pada tahun 2001 dan mencecah 1,475 orang pada tahun 2002. Peningkatan drastik ini menyebabkan sekolah mula beroperasi dalam dua sesi bermula tahun 2002, di mana sesi pagi melibatkan murid PPKI dan Tingkatan 3 hingga 5, manakala sesi petang melibatkan murid Tingkatan 1 dan 2. Bagi sesi akademik 2026, enrolmen murid telah mencecah 1,650 orang dengan kekuatan 131 orang guru dan 17 orang Anggota Kumpulan Pelaksana (AKP). Program Pendidikan Khas Integrasi (PPKI) Program Pendidikan Khas Integrasi mula ditawarkan pada Januari 2000. Pada awalnya, ia merangkumi dua program iaitu Program Khas Bermasalah Pembelajaran (PKBP) dan Program Khas Cacat Pendengaran (PKCP). Walau bagaimanapun, bermula tahun 2006 sehingga kini, PPKI SMKBTS hanya memfokuskan kepada Program Khas Bermasalah Pembelajaran sahaja. Pada tahun 2026, seramai 16 orang guru mengendalikan 110 orang murid berkeperluan pendidikan khas di unit ini. Asrama Ar-Raudhah Sekolah ini mempunyai sebuah blok asrama harian puteri yang mula beroperasi pada 1 Mac 2002. Ia merupakan asrama harian ke-16 yang ditubuhkan di Wilayah Persekutuan Kuala Lumpur dan dikhususkan untuk murid perempuan yang mengikuti Kelas Aliran Agama (KAA). Bermula dengan hanya 33 orang murid sulung di dalam dua buah dorm, asrama yang kini dikenali sebagai Asrama Ar-Raudhah ini telah berkembang dengan kapasiti 98 orang penghuni yang ditempatkan di dalam tujuh buah dorm. Kokurikulum dan Kebitaraan SMKBTS sinonim dengan unit beruniform Pasukan Kadet Bersatu Malaysia (PKBM). Pada tahun 2002, SMKBTS menjadi sekolah pertama di Malaysia yang mewajibkan penyertaan murid ke dalam unit PKBM selepas mendapat kelulusan daripada Kementerian Pelajaran Malaysia. Pasukan ini telah meraih pelbagai kejayaan di peringkat negeri dan kebangsaan. Kini, sekolah turut memberikan penekanan kepada aktiviti Robotik dan STEM selaras dengan Dasar Pendidikan Digital. Kronologi Pengetua Sejak tahun 1999, SMKBTS telah diterajui oleh 10 orang pengetua: Puan Jamaliah binti Rahmat (Januari 1999 – April 2001) Tuan Haji Mohd Sidik bin Mohd Dollah (Jun 2001 – Ogos 2006) Puan Rohana binti Mohd Shariff (September 2006 – Disember 2008) Encik Naseh bin Hassan (Januari 2009 – Oktober 2009) Puan Hajah Rozah binti Ariffin (Oktober 2009 – Ogos 2013) Puan Hajah Nor Adib binti Jalil (September 2013 – Oktober 2014) Puan Hafsah binti Sharif (Oktober 2014 – Februari 2021) Puan Amalina @ Julizawana binti Abdul Razak (April 2021 – September 2022) Puan Zahura binti Md. Amin (Mac 2023) Puan Rohazlina binti Othman (Semasa/2026) Alamat dan Nombor Telefon Sekolah Menengah Kebangsaan Bandar Tasik Selatan Jalan 21/146, Bandar Tasik Selatan, Kuala Lumpur Telefon Pejabat = 03- 91734288 Fax = +60 3-91738588 E-mel = wea233@moe.edu.my Pautan luar https://sites.google.com/moe-dl.edu.my/smkbandartasikselatan/utama